b'\n_START_ARTICLE_\nMaratonl\xc3\xb8bet ved OL 1896\n_START_PARAGRAPH_\nMaratonl\xc3\xb8bet ved OL 1896 blev l\xc3\xb8bet 10. april 1896.\n_START_SECTION_\nOptakt til maratonl\xc3\xb8bet ved OL\n_START_PARAGRAPH_\nEfter beslutningen i 1894 om at genoplive de olympiske lege gik forberedelserne i gang i Athen. En af konkurrencerne skulle v\xc3\xa6re et "maratonl\xc3\xb8b" \xe2\x80\x93 en disciplin, der aldrig var blevet afholdt f\xc3\xb8r. Det var blevet foresl\xc3\xa5et af franskmanden Michel Br\xc3\xa9al, der var blevet inspireret af legenden om budbringeren Phidippedes, der l\xc3\xb8b fra byen Marathon til Athen for at overbringe meddelelsen om Athens sejr i Slaget ved Marathon._NEWLINE_Gr\xc3\xa6kerne var meget entusiastiske omkring denne nye disciplin og besluttede at afholde udtagelsesl\xc3\xb8b for de gr\xc3\xa6ske deltagere. Disse l\xc3\xb8b blev arrangeret af en milit\xc3\xa6r oberst, Papadiamantopoulos, der havde v\xc3\xa6ret Spiridon Louis\' officer under hans v\xc3\xa6rnepligt i \xc3\xa5rene 1893-1895. Det f\xc3\xb8rste udtagelsesl\xc3\xb8b \xe2\x80\x93 det f\xc3\xb8rste maratonl\xc3\xb8b nogensinde \xe2\x80\x93 blev afholdt den 22. marts og blev vundet af Kharilaos Vasilakos p\xc3\xa5 3 timer og 18 minutter. Spiridon Louis detog i det andet l\xc3\xb8b, to uger senere. Papadiamantopoulos, der var bekendt med Louis\' l\xc3\xb8betalent, havde overtalt ham til at deltage, og Louis krydsede m\xc3\xa5lstregen som nummer 5, efter vinderen Dimitrios Deligiannis._NEWLINE_Den 10. april skulle det olympiske maratonl\xc3\xb8b l\xc3\xb8bes. Det gr\xc3\xa6ske publikum, der var meget entusiastiske omkring legene, var skuffet over at ingen gr\xc3\xa6kere p\xc3\xa5 det tidspunkt havde vundet en atletikkonkurrence. S\xc3\xa6rligt smerteligt havde det v\xc3\xa6ret, at sejren i diskoskast, en klassisk gr\xc3\xa6sk disciplin, var g\xc3\xa5et til amerikaneren Robert Garrett._NEWLINE_P\xc3\xa5 grund af den t\xc3\xa6tte forbindelse med gr\xc3\xa6sk historie var publikum desperate efter at maratonl\xc3\xb8bet blev vundet af en af deres landsm\xc3\xa6nd.'